**Anunț privind selecția a 4 membri în Consiliul de administrație al societății PARC IND VÂLCEA SA**

**Societatea PARC IND VÂLCEA SA**, cu sediul în Orașul Râmnicu Vâlcea, strada Regina Maria nr.13, etajul 2,cod poștal 240151 Județul Vâlcea, societate specializată în realizarea și operarea parcurilor industriale, la care sunt acționari Județul Vâlcea prin Consiliul Județean Vâlcea, Municipiul Drăgășani prin Consiliul Local al Municipiului Drăgășani și Orașul Bălcești prin Consiliul Local al Orașului Bălcești, anunță începerea procedurii de selecție pentru desemnarea membrilor în Consiliul de Administrație al societății.

Selecția se va organiza de către Comisia de selecție constituită de către Județul Vâlcea prin Consiliul Județean Vâlcea și Municipiul Drăgășani prin Consiliul Local al Municipiului Drăgășani, pentru 4 membri în Consiliul de administrație al societății Parc Ind Vâlcea SA.(3 membri din partea Județului Vâlcea prin Consiliul Județean Vâlcea și 1 membru pentru Municipiul Drăgășani prin Consiliul Local al Municipiului Drăgășani), în consultare cu Comitetul de nominalizare și remunerare al Consiliului de Administrație al Societății Parc Ind Vâlcea S.A., cu respectarea prevederilor Ordonanței de Urgență a Guvernului nr.109/2011privind guvernanța corporativă a întreprinderilor publice, cu modificările și completările ulterioare, la sediul social al societății și va consta în depunerea de către candidați a unui dosar de candidatură însoțit de actele doveditoare a competențelor profesionale ale declarația de intenție și susținerea unui interviu de selecție.

Orașul Bălcești prin Consiliul Local al Orașului Bălcești va organiza individual selecția pentru 1 membru în Consiliul de administrație al societății Parc Ind Vâlcea SA.

**A Calendarul selecției**

1. Depunerea dosarului de candidatură se va face în maxim 30 de zile de la data publicării anunțuluiîn două ziare cu largă răspândire; data publicării anunțului este data de referință pentru celelalte termene din Planul de selecție;

2. Selecția dosarelor se va face în 5 zile de la termenul limită de depunere a candidaturilor, data când se va întocmi listalungă a candidaților;

3. Interviul de selecție se va susține în termen de maximum 10 zile lucrătoare de la data limită de depunerea candidaturilor și soluționarea clarificărilor.

4. Stabilirea listei scurte a candidaților se va face în 3 zile de la data interviului.

5. Rezultatul selectării dosarelor se afişează la sediul social cu menţiunea admis sau respins, însoţită de motivul respingerii dosarului, va fi comunicat candidaților și în termen de 3 zile de la data interviului.

6. Se afișează lista scurtă întocmită pe baza selectării dosarelor în termen de 3 zile de la data interviului.

7. Depunerea declarației de intenție se va face în maxim 15 zile de la data afișării listei scurte.

8. În 4 zile de la termenul limită de depunere a Declarației de intenție se organizează selecția finală pe bază de interviu a candidaților din lista scurtă a candidaților care au depus declarații de intenție.

În cadrul interviului se testează abilitățile manageriale ale candidaților cu luarea în considerare a declarației de intenție.

9. Rezultatul selecției finale va fi comunicat candidaților care au susținut interviul pe baza declarației de intenție.

**B. Condiții întrunite de candidați**

**a. Cerințe minime:**

• studii universitare de licență absolvite cu diplomă, respectiv studii superioare de lungă durată, absolvite cu diplomă de licență sau echivalentă; Potrivit prevederilor art.28 alin.(3) din privind guvernanța corporativă a întreprinderilor publice, cu modificările și completările ulterioare,cel puțin doi dintre membrii consiliului de administrație trebuie să aibă studii economice sau juridice și experiență în domeniul economic, juridic, contabilitate, de audit sau financiar de cel puțin 5 ani.

• experiență în îmbunătățirea performanței societăților sau regiilor autonome pe care le-au administrat sau condus;

• cunoașterea legislației specifică societății, conform bibliografiei menționate mai jos;

• cetăţenia română, cetăţenie a altor state membre ale Uniunii Europene sau a statelor aparținând Spaţiului Economic European şi domiciliul în România;

• cunoaşterea limbii române (scris şi vorbit);

• să nu aibă antecedente penale care să-l facă incompatibil cu funcția pentru care candidează;

• să nu fi desfăşurat activitate de poliţie politică, astfel cum este definită prin lege;

• să nu facă parte din organele de conducere/coordonare/control ale unei societăți cu același profil;

b. **Competențe:** - competențe de management, etică și integritate, gândire strategică, planificare, organizare și capacitate de a lua decizii, analiză și comunicare;

**C. Criterii de evaluare:**

1. îndeplinirea cerințelor minime;

2. competențe specifice sectorului;

3. competențe de guvernanță corporativă;

4. integritatea candidatului;

5. independența candidatului;

6. abilități de comunicare interpersonală;

7. capacitatea de a lua decizii și de a evalua impactul acestora;

8. alinierea declarației de intenție la scrisoarea de așteptări;

9. înscrieri în cazierul judiciar;

**D. Bibliografie:**

- Legea nr.31/1990 privind societățile, republicată, cu modificările și completările ulterioare;

- Ordonanța de Urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare;

-Hotărârea nr.722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice;

**E. Conținutul dosarului de candidat**

1. Cererea de înscriere, ce cuprinde în mod obligatoriu un OPIS al documentelor dosarului;

2. CV în format Europass;

3. Copie act identitate;

4. Copiile documentelor care să ateste nivelul studiilor şi ale altor acte care atestă efectuarea unor specializări;

5. Copiile documentelor care atestă îndeplinirea condiției privind experiența în îmbunătățirea performanței societăților sau regiilor autonome pe care le-au administrat sau condus;

6. Copia carnetului de muncă sau, după caz, adeverințele care atestă vechimea în specialitatea studiilor;

7. Cazier judiciar;

8. Declarația pe propria răspundere conform modelului prevăzut în procedura de selecție, conform modelui afișat pe pe pagina de internet a Consiliului Județean Vâlcea, și a Primăriei Municipiului Drăgășani.

Informații suplimentare referitoare la organizarea și desfășurarea selecției pentru postul de administrator se pot obține de pe site-ul Consiliului Județean Vâlcea, și al Primăriei Municipiului Drăgășani.